Perd (astrologie) - Wikipedia
(Aangestuur vanaf Jaar van die Perd)
Die Perd (Chinees: 馬) is die sewende dier in die twaalfjaarlikse siklus van die Chinese astrologie, volgens die Chinese kalender. Dit hou ook verband met Oos-Asiatiese diereriem- en kalenderstelsels. Die Jaar van die Perd word verbind met die Aardse taksimbool 午.
3 Perde en hul maats
Volgens een legende is daar ’n rede vir die volgorde van die twaalf diere in die twaalfjaarsiklus. Daarvolgens is ’n resies oor ’n groot rivier gehou en die volgorde van die diere in die siklus is die volgorde waarin hulle die resies voltooi het. In dié verhaal maak die Slang op daarvoor dat hy nie ’n vinnige swemmer is nie deur skelmpies op die Perd se hoef te ry. Toe die Perd op die punt was om die eindstreep oor te steek, het die Slang afgespring – dit het die Perd laat skrik en die Slang het hom geklop om die sesde plek. Die Perd was dus sewende.
Dieselfde twaalf diere word gebruik om die siklus van ure in ’n dag te simboliseer – elk word verbind met ’n tydperk van twee uur. Die tydperk van die Perd is van 11:00 tot 13:00 – die tyd wanneer die Son hoog sit en ander diere lê en rus, maar perde bly staan.
In Chinese simbologie word Perde beskou as goedhartig, eerlik en verdraagsaam, maar ook kooplustig en hulle gooi maklik die handdoek in.
Mense wat binne dié datums gebore is, is in die Jaar van die Perd gebore, met ook die volgende elementêre teken:
30 Januarie 1930 16 Februarie 1931 Metaalperd
15 Februarie 1942 4 Februarie 1943 Waterperd
3 Februarie 1954 23 Januarie 1955 Houtperd
21 Januarie 1966 8 Februarie 1967 Vuurperd
7 Februarie 1978 27 Januarie 1979 Aardperd
27 Januarie 1990 13 Februarie 1991 Metaalperd
12 Februarie 2002 31 Januarie 2003 Waterperd
31 Januarie 2014 18 Februarie 2015 Houtperd
17 Februarie 2026 5 Februarie 2027 Vuurperd
4 Februarie 2038 23 Januarie 2039 Aardperd
Perde en hul maats[wysig | wysig bron]
Aardse tak van geboortejaar Wu
Gelukkige nommers 1, 4, 5, 7, 9; vermy: 2, 3, 6
Gelukkige blomme Sonneblom, jasmyn
Gelukkige kleure Goud, geel, rooi, blou; vermy: pienk, bruin, wit
Naaste Westerse teken Tweeling
↑ “Chinese Zodiac – Horse”. Your Chinese Astrology. URL besoek op 25 Augustus 2018.
Wikimedia Commons het meer media in die kategorie Perd (astrologie).
← Slang (巳) Perd (午) Volgende teken
Bok (未) →
Ontsluit van "https://af.wikipedia.org/w/index.php?title=Perd_(astrologie)&oldid=1894371"